சில்க் ஸ்மிதா

சில்க் சுமிதா (Silk Smitha)(2 திசம்பர் 1960 - 23 செப்டம்பர் 1996) என்பவர் இந்திய திரைப்பட நடிகை ஆவார். 1970களில் ஒரு ஒப்பனைக் கலைஞராக இவர் திரைத்துறை வாழ்க்கையைத் தொடங்கினார். சில்க் ஸ்மிதா தமிழ் நடிகர் வினுசக்கரவர்த்தியால் வண்டிச்சக்கரம் என்கிற திரைப்படத்தில் சிலுக்கு என்கிற சாராயம் விற்கும் பெண் கதாபாத்திரத்தில் முதன்முறையாக அறிமுகப்படுத்தினார். அந்தப் பெயரே இவருக்கு சினிமாவில் நிலைத்துவிட்டது. இவரது 17 வருட சினிமா வாழ்க்கையில் தமிழ், தெலுங்கு, கன்னடம், மலையாளம் மற்றும் இந்தி ஆகிய மொழிகளில் 450ற்கும் மேற்பட்ட திரைப்படங்களில் நடித்தார்.

 வாழ்க்கை வரலாறு 
இந்தியாவின் ஆந்திரமாநிலம் ஏலூரு என்ற இடத்தில் பிறந்தவர் விஜயலட்சுமி. பிறப்பால் ஆந்திரமாநிலத்தை சேர்ந்தவராயினும் இவரது பூர்வீகம் தமிழ் நாட்டின் கரூர் ஆகும். இவர் வறுமையின் காரணமாக பள்ளிப்படிப்பை நான்காம் வகுப்போடு நிறுத்திக்கொள்ள வேண்டியதாயிற்று. இவரது வசீகர தோற்றத்தின் காரணமாக பலரது தொல்லைகளுக்கு ஆளானார். இதனால் இவரது குடும்பத்தார் இவருக்கு சிறுவயதிலேயே திருமணம் முடித்துவைத்தனர். இவரது குடும்பவாழ்க்கையில் ஏற்பட்ட துன்பத்தின் காரணமாக இவர் சென்னைக்கு பிழைப்பு தேடியும் புது வாழ்க்கை தேடியும் ஓடிவந்து இவரது உறவினர் வீட்டில் தங்கினார்.

 திரைத்துறை வாழ்க்கை 
இவர் தனது திரைத்துறை வாழ்க்கையை இரண்டாம் நிலை நடிக நடிகைகளுக்கான ஒப்பனை கலைஞராக தொடங்கினார். பின் தமிழ் நடிகரும் இயக்குனருமான வினுச்சக்ரவர்த்தியின் மூலம் வண்டிச்சக்கரம் என்கிற ஒரு தமிழ்த் திரைப்படத்தில் சில்க் என்கிற ஒரு கதாபாத்திரத்தில் நடிக்க ஒப்பந்தமானார். இந்தப் படத்தில் இவரை ஸ்மிதா என்கிற புது புனைப்பெயரில் அறிமுகப்படுத்தினார். வினுச்சக்கரவர்த்தியின் மனைவி சில்கிற்கு ஆங்கிலம் பயிற்றுவித்தார். அதே நேரத்தில் சில்க் வேறு ஒருவரிடம் நடனமும் கற்றுகொண்டார். வண்டிச்சக்கரத்தில் நடித்தபின்பு இவரது கதாபாத்திரமான சில்க் என்கிற பெயரும் ஸ்மிதா என்கிற பெயரும் இணைந்து இவரது அடையாளம் ஆயின.

பின்னர், ஸ்மிதா "இணையே தேடி" என்கிற திரைப்படம் மூலம் 1979இல் மலையாளத் திரைப்பட உலகிற்கு அறிமுகமானார். வண்டிச்சக்கரம் படத்தின் மூலம் கிடைத்த வெற்றியினால் ஸ்மிதா புகழின் உச்சத்துக்கே சென்றார்.  அந்த படத்தில் அவர் ஏற்ற கதாபாத்திரத்தின் தாக்கத்தின் காரணமாக அவரால் வேறு விதமான வித்தியாசமான கதாபாத்திரங்களை எளிதாகப் பெறமுடியவில்லை. பின்னர் தெலுங்கு, மலையாளம், கன்னடம் மற்றும் சில இந்தித் திரைப்படங்களிலும் நடித்தார். இவரது கவர்ச்சியான தோற்றத்திற்கும் மூன்று முகம் திரைப்படத்தில் அவர் ஏற்றிருந்த துணிவான கதாபாத்திரத்தினாலும் இவர் தமிழ் தவிர தெலுங்கு, கன்னடம், மலையாளம், இந்தி ஆகிய துறைகளிலும் புகழ்பெற்றார். இவரது கவர்ச்சி நடனம் மட்டுமே இடம்பெற்ற அமரன் போன்ற படங்கள் பெரிய அளவில் வெற்றியை ஈட்டின.  1980களில் இவரது நடனம் இடம்பெறாத தமிழ்த் திரைப்படங்களே இல்லை என்கிற அளவிற்கு உயர்ந்தார்.

இவர் நடிப்பில் பல பரிமாணங்கள் கடந்திருந்தாலும் இவரை நாளிதழ்களும் சில திரைப்படங்களும் கவர்ச்சி நடிகையாகவே அடையாளப்படுத்தின. இருப்பினும், அலைகள் ஓய்வதில்லை(1981), நீங்கள் கேட்டவை, தாலாட்டு கேக்குதம்மா போன்ற திரைப்படங்களில் இவர் ஏற்று நடித்த நல்ல கதாபத்திரங்களின் மூலம் தனக்கு கவர்ச்சி மட்டுமின்றி அனைத்துவிதமான நடிப்பின் பரிணாமங்களும் வரும் என நிரூபித்தார். லயனம்(1989) என்கிற திரைப்படத்தில் இவர் நடித்த கதாபாத்திரம் இவரது மற்றொரு வித்தியாசமான பரிணாமத்தினை உலகிற்கு எடுத்து காட்டியது. இந்தப்படம் பல மொழிகளில் மொழிபெயர்க்கப்பட்டது குறிப்பிடத்தக்கது. இவரது மற்றொரு நல்ல படமான பாலு மகேந்திராவின் மூன்றாம் பிறை மிகப்பெரிய வெற்றியை பெற்றது. கமலஹாசன், ஸ்ரீதேவியுடன் இணைந்து இவர் நடித்த இந்தப் படம் இந்தியிலும் சத்மா என்கிற பெயரில் மீண்டும் படமாக்கப்பட்டது.

 மறைவு 
1996இல், ஸ்மிதா சென்னையில் அவருக்கு சொந்தமான அடுக்குமாடி குடியிருப்பில் பிணமாக கண்டுபிடிக்கப்பட்டார். ஸ்மிதா தூக்கிட்டு தற்கொலை செய்து கொண்டதாக செய்தி வெளியானது. இந்த நிகழ்விற்கு முன்பு இவர் திரைப்படத் தயாரிப்பாளராக முயற்சித்து வந்ததாகவும் அதில் ஏற்பட்ட கடனாலும், மேலும் காதல் தோல்வியினால் ஏற்பட்ட குடிப்பழக்கத்தினாலும், மன இறுக்கத்திற்கு ஆளானதாக நம்பப்படுகிறது. ஆனாலும் இவரது மரணத்தினைச் சுற்றி பல சர்ச்சைகள் இருந்து வருகின்றன.

நவீன கலையில்

இவரது வாழ்க்கையை மையமாக வைத்து 2011ஆம் ஆண்டு தி டர்டி பிக்சர் என்ற திரைப்படம் வெளியானது. இத்திரைப்படம் இந்தியாவில் பல மொழிகளில் வெளியிடப்பட்டது. இப்படம் இவரது பிறந்தநாளான டிசம்பர் 2 அன்று வெளியானது.

 நடித்ததில் சிறந்த படங்கள் 
 வருடம் படம்  கதாபாத்திரம்  மொழி 1979  இணையே தேடி    மலையாளம் 1979  வண்டி சக்கரம்  சில்க்  தமிழ் 1981  அலைகள் ஓய்வதில்லை   எலிசி தமிழ் 1981   சீதகொக சிலுக   தெலுங்கு 1982  எமகின்கருது    தெலுங்கு 1982  மூன்றாம் பிறை தலைமையாசிரியர் மனைவி தமிழ் 1982  சகலகலா வல்லவன்    தமிழ் 1982  பட்டணத்து ராஜாக்கள்    தமிழ் 1982  தீர்ப்பு    தமிழ் 1982  தனிக்காட்டு ராஜா    தமிழ் 1982  ரங்கா    தமிழ் 1982  சிவந்த கண்கள்    தமிழ் 1982  பார்வையின் மறுபக்கம்    தமிழ் 1983  மூன்று முகம்    தமிழ் 1983  பாயும் புலி    தமிழ் 1983  துடிக்கும் கரங்கள்    தமிழ் 1983  சத்மா  சோனி  தமிழ் 1983  தாய் வீடு    தமிழ் 1983  பிரதிக்னா    மலையாளம் 1983  தங்க மகன்    தமிழ் 1983  கைதி    தெலுங்கு 1983  ஜீத் ஹமாரி  சோனி  இந்தி 1983  ஜானி தோஸ்த்  லைலா  இந்தி 1983  ஆட்டக்கலசம்    மலையாளம் 1983  ஈட்டப்புளி  ராணி  மலையாளம் 1983  சில்க் சில்க் சில்க்    தமிழ் 1983  சூரக்கோட்டை சிங்கக்குட்டி    தமிழ் 1983  குடசாரி No.1    தெலுங்கு 1983  ரோஷகடு    தெலுங்கு 1984  சேலஞ்ச்  ப்ரியம்வதா  தெலுங்கு 1984  ருஸ்தும்    தெலுங்கு 1984  நீங்கள் கேட்டவை    தமிழ் 1984  வாழ்க்கை    தமிழ் 1984  பிரசண்ட குள்ள    கன்னடம் 1985  ஒட்டயம்  பாக்யலக்ஷ்மி  மலையாளம் 1985  ரிவேஞ்ச்  கீதா  மலையாளம் 1985  சட்டம்தோ போராட்டம்    தெலுங்கு 1985  ஸ்ரீ தத்தா தர்ஷனம்    தெலுங்கு 1986  ராக்ஷசுடு    தெலுங்கு 1987  ஆளப்பிறந்தவன்    தமிழ் 1989  மிஸ் பமீலா    மலையாளம் 1989  லயனம்    மலையாளம் 1989  அன்று பெய்த மழையில்    தமிழ் 1989  அதர்வம்  பொன்னி  மலையாளம் 1989  பிக் பாக்கெட்    தமிழ் 1989  சொந்தக்காரன்  சுதா  தமிழ் 1990  அவசர போலீஸ் 100   சின்னபாப்பு தமிழ் 1990  சண்டே 7 பி.எம்.    மலையாளம் 1990  பம்ம மாட்ட பங்காரு பாட்ட    தெலுங்கு 1991  ஆதித்யா 369  ராஜநார்தகி நந்தினி  தெலுங்கு 1991  தாலாட்டு கேட்குதம்மா    தமிழ் 1991  சைதன்யா    தெலுங்கு 1991  தம்பிக்கு ஒரு பாட்டு    தமிழ் 1991  இதயம்    தமிழ் 1992  நாடோடி    மலையாளம் 1992  ஹள்ளி மேஷ்ற்று    கன்னடம் 1992  அந்தம்    தெலுங்கு 1993  சபாஷ் பாபு    தமிழ் 1993  பாவ பவமரிடி    தெலுங்கு 1993  மாபியா    மலையாளம் 1993  உள்ளே வெளியே    தமிழ் 1993  அளிமைய    கன்னடம் 1993  ரக்ஷனா    தெலுங்கு 1993  முட மேஸ்த்ரி    தெலுங்கு 1994  ஒரு வசந்த கீதம்    தமிழ் 1994  விஜய்பாத்    இந்தி 1994  பல்னடி பௌருஷம்    தெலுங்கு 1994  மரோ கூட் இந்தியா    தெலுங்கு 1995  ஸ்படிகம்  லைலா  மலையாளம் 1995  தும்போலி கடப்புரம்   மலையாளம் 1996  லக்கி மேன்    தமிழ் 1996  கோயம்புத்தூர் மாப்பிள்ளை    தமிழ்

மேலும் காண்க
குத்துப்பாடல்
தி டர்ட்டி பிக்சர்

மேற்கோள்கள்

Silk Smitha's story was of brutal economics and sexual politics of the southern film industry

 வெளி இணைப்புகள் 
 எல்லாச் சிலுக்கும் சிலுக்கல்ல! 

பகுப்பு:1960 பிறப்புகள்
பகுப்பு:1996 இறப்புகள்
பகுப்பு:மேற்குக் கோதாவரி மாவட்ட மக்கள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கன்னடத் திரைப்பட நடிகைகள்
பகுப்பு:தற்கொலை செய்து கொண்ட நடிகைகள்